บาทเปิดตลาด 34.80 อ่อนค่า
เงินบาทเปิดตลาด  34.80  บาทต่อดอลล่าร์ อ่อนค่าหลังดอลล์แข็งจากคาดการณ์เฟดมีแนวโน้มขึ้นดอกเบี้ย มองกรอบวันนี้ 34.75-34.90 บาทต่อดอลล่าร์
11 พ.ค. 2560

เงินบาทเปิดตลาด  34.80  บาทต่อดอลล่าร์ อ่อนค่าหลังดอลล์แข็งจากคาดการณ์เฟดมีแนวโน้มขึ้นดอกเบี้ย มองกรอบวันนี้ 34.75-34.90 บาทต่อดอลล่าร์ นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 34.80 บาท/ดอลลาร์ อ่อนค่า จากระดับ 34.75 บาท/ดอลลาร์จากวันก่อนหน้า"เมื่อคืนดอลลาร์แข็งค่าเมื่อเทียบกับเงินสกุลหลักๆ จากการที่มีประธานเฟดสาขาบอสตันออกมาส่งสัญญาณสนับสนุนการขึ้นดอกเบี้ย 3 ครั้งในปีนี้ ซึ่งช่วงนี้โทนเสียงส่วนใหญ่จะเห็นด้วยกับการขึ้นดอกเบี้ย แม้จะมีเพียงบางคนเท่านั้นที่มองว่าอัตราดอกเบี้ยระดับปัจจุบันเหมาะสมแล้ว" นักบริหารเงิน กล่าวอย่างไรก็ตาม มองว่าดอลลาร์ยังมีทิศทางผสม ตอนนี้ตลาดยังรอปัจจัยใหม่ๆ  สำหรับทิศทางค่าเงินบาทวันนี้ ประเมินกรอบการเคลื่อนไหวไว้ระหว่าง 34.75-34.90 บาท/ดอลลาร์"มองว่าน่าจะยังอ่อนค่าต่อเนื่อง โดยมองว่าที่ระดับ 34.80 เป็นแนวต้านสำคัญ ซึ่งถ้าทะลุผ่านไปได้ รอบนี้เงินบาทน่าจะไปได้ไกล" นักบริหารเงิน กล่าว